CELEX: 
Language: hu
Date: 2020-12-01 00:00:00
Title: A BIZOTTSÁG (EU) .../... VÉGREHAJTÁSI RENDELETE az (EU) 2018/858 európai parlamenti és tanácsi rendelet szerinti online adatcserére és EU-típusjóváhagyás-bejelentésre vonatkozó szabályok megállapításáról

A BIZOTTSÁG (EU) .../... VÉGREHAJTÁSI RENDELETE
            
            
               (2020.12.1.)
            
            
               az (EU) 2018/858 európai parlamenti és tanácsi rendelet szerinti online adatcserére és EU-típusjóváhagyás-bejelentésre vonatkozó szabályok megállapításáról
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról, valamint a 2007/46/EK irányelv hatályon kívül helyezéséről szóló, 2018. május 30-i (EU) 2018/858 európai parlamenti és tanácsi rendeletre
                  1
                és különösen annak 12. cikke (4) bekezdésének második albekezdésére és 27. cikkének (3) bekezdésére,
            
            
            
               mivel:
            
            
               (1)Az (EU) 2018/858 rendelet 12. cikkének (4) bekezdése előírja a tagállamok számára, hogy közös biztonságos elektronikus adatcsere-rendszert használjanak annak érdekében, hogy 2022. szeptember 1-jétől a nyilvánosság számára hozzáférhetővé tegyék a járművekre, rendszerekre, alkotóelemekre és önálló műszaki egységekre vonatkozó, általuk kiadott, módosított, elutasított vagy visszavont EU-típusjóváhagyásokat, valamint a vonatkozó EU-típusjóváhagyások tekintetében a vizsgálatokat elvégző műszaki szolgálatok jegyzékét.
            
            
               (2)Az (EU) 2018/858 rendelet 27. cikke előírja a jóváhagyó hatóságok számára, hogy az említett rendszert használják arra a célra is, hogy az EU-típusjóváhagyásra vonatkozó bizonyos dokumentumokat a többi tagállam jóváhagyó hatóságai, a piacfelügyeleti hatóságok és a Bizottság rendelkezésére bocsássanak, valamint hogy – a döntésük indokaival együtt – tájékoztassák a többi tagállam jóváhagyó hatóságait és a Bizottságot valamely EU-típusjóváhagyás elutasításáról vagy visszavonásáról.
            
            
               (3)Az európai típusjóváhagyási csererendszer (a továbbiakban: ETAES) egy interneten elérhető szoftveralkalmazás, melyet a tagállamok abból a célból fejlesztettek ki, hogy segítsék az uniós típusjóváhagyó hatóságokat az uniós jogi aktusokban meghatározott információcsere-követelmények gyakorlati végrehajtásában azáltal, hogy központosított kommunikációs mechanizmust biztosítanak, amely megkönnyíti az EU-típusbizonyítvány és mellékleteik másolatának a határokon átnyúló cseréjét. Az ENSZ Európai Gazdasági Bizottságának égisze alatt is létrejött egy hasonló rendszer, a típusjóváhagyási dokumentációk megosztását szolgáló adatbázis és információs rendszer. Ezért helyénvaló az ETAES-t kijelölni az (EU) 2018/858 rendelet 27. cikkének (3) bekezdésében említett közös biztonságos elektronikus adatcsererendszerként.
            
            
               (4)A bizalmas adatok megőrzése érdekében követelményeket kell meghatározni az ETAES-hez való hozzáférésre és a biztonságos adatcsere-protokollok használatára vonatkozóan.
            
            
               (5)Annak érdekében, hogy az ETAES kereshető online adatbázis legyen, követelményeket kell meghatározni az (EU) 2018/858 rendelet 27. cikkének (1) bekezdésében említett EU-típusjóváhagyási dokumentumok feltöltésére vonatkozóan.
            
            
               (6)Az ETAES-hez való hozzáférésre vonatkozó különféle jogosultságok megfelelőbb meghatározása érdekében a jóváhagyó hatóságoknak a jellegük és adott esetben a státuszuk alapján elkülönítve kell feltölteniük az (EU) 2018/858 rendelet 27. cikkének (1) bekezdésében említett dokumentumokat.
            
            
               (7)Tekintettel arra, hogy az ETAES a jelenlegi formájában egy a tagállamok közötti igazgatási együttműködést szolgáló kommunikációs eszköz, amely nem elérhető a nyilvánosság számára, az (EU) 2018/858 rendelet 12. cikkének (4) bekezdésében említett jegyzékek formátumát és tartalmát össze kell hangolni annak biztosítása érdekében, hogy a megfelelő információk hozzáférhetővé váljanak a nyilvánosság számára.
            
            
               (8)Az (EU) 2018/858 rendelet 12. cikke (4) bekezdésének második albekezdésében és 27. cikkének (3) bekezdésében foglalt felhatalmazások révén meghatározásra kerülnek a gépjárművekre és pótkocsijaikra, valamint az ilyen járművek rendszereire, alkotóelemeire és önálló műszaki egységeire vonatkozó EU-típusjóváhagyási információk közös biztonságos elektronikus adatcsererendszerének használatát szabályozó követelmények. Mivel az említett felhatalmazások a tárgyuk alapján szorosan kapcsolódnak egymáshoz, e rendelet alkalmazásában össze kell vonni azokat.
            
            
               (9)Az e rendeletben előírt intézkedések összhangban vannak a „Műszaki Bizottság – Gépjárművek” elnevezésű bizottság véleményével,
            
            
               ELFOGADTA EZT A RENDELETET:
            
            
               1. cikk
            
         
         
            
               Közös biztonságos elektronikus adatcsererendszer
            
            
            
               Az európai típusjóváhagyási csererendszer (a továbbiakban: ETAES) használandó az (EU) 2018/858 rendelet 27. cikkének (3) bekezdésében említett közös biztonságos elektronikus adatcsererendszerként.
            
            
               2. cikk
            
            
               Biztonsági intézkedések
            
            
            
               A jogosulatlan hozzáférés megakadályozása érdekében az ETAES-ben be kell tartani a következő biztonsági intézkedéseket:
            
            
               a)az ETAES kliens és az ETAES szerver közötti kommunikáció titkosítása https protokoll és Secure Sockets Layer (SSL) tanúsítvány használatával;
            
            
               b)olyan webbiztonsági megoldás használata, amely megakadályozza, hogy támadók kliensoldali szkripteket illesszenek be a weboldal(ak)ba, és hogy egymásra épülő rétegeket alkalmazva rávegyék a felhasználót arra, hogy egy másik weboldalra vivő gombra vagy hivatkozásra kattintson;
            
            
               c)részletesen kidolgozott hozzáférés-ellenőrzési rendszer használata, amely lehetővé teszi az adatok olvasására vagy írására vonatkozó hozzáférési engedélyek megadását.
            
            
            
               3. cikk
            
            
               A típusjóváhagyási információk cseréjére vonatkozó eljárás
            
            
            
               (1) A jóváhagyó hatóság, amikor az (EU) 2018/858 rendelet 27. cikkének (1) és (2) bekezdése alapján tájékoztatja a hatóságokat az EU-típusjóváhagyás megadásáról, módosításáról, elutasításáról vagy visszavonásáról, kitölti az ETAES-ben legalább a következő attribútumokat:
            
            
               a)az EU-típusbizonyítványt kiállító tagállam megkülönböztető száma, összhangban az (EU) 2020/683 bizottsági végrehajtási rendelet
                  2
                IV. mellékletének 2.1. pontjával;
            
            
               b)az EU-típusbizonyítvány száma
                  3
               ;
            
            
               c)az EU-típusbizonyítvány jóváhagyásának dátuma;
            
            
               d)adott esetben a vizsgálatok elvégzéséért felelős műszaki szolgálat neve
                  4
               ;
            
            
               e)a gyártó neve;
            
         
         
            
               f)a jármű, rendszer, alkotóelem vagy önálló műszaki egység típusa, ahogyan azt a gyártó az EU-típusbizonyítványban megadta;
            
            
               g)adott esetben az (EU) 2018/858 rendelet 4. cikke szerinti járműkategória;
            
            
               h)az EU-típusjóváhagyással rendelkező egész járműre, rendszerre, önálló műszaki egységre vagy alkotóelemre vonatkozó rendelet;
            
            
               i)az EU-típusjóváhagyás „granted” (megadott), „amended” (módosított), „refused” (elutasított) vagy „withdrawn” (visszavont) státusza;
            
            
               j)annak megjelölése, hogy az EU-típusjóváhagyás járműre, rendszerre, alkotóelemre vagy önálló műszaki egységre vonatkozik-e.
            
            
               (2) Az (1) bekezdésben említett esetekben a jóváhagyó hatóság elektronikusan kereshető formátumban, külön feltölti az ETAES-be a következő dokumentumokat is:
            
            
               a)az EU-típusbizonyítvány másolata, a „CERT” előtagból és az EU-típusbizonyítvány számából álló megjelöléssel ellátva
                  5
                
                  6
               ;
            
            
               b)az EU-típusbizonyítványhoz mellékelendő, az (EU) 2018/858 rendelet 28. cikke (1) bekezdésének a), c) és d) pontjában említett információelemek, az „IF” előtagból és az EU-típusbizonyítvány számából álló megjelöléssel ellátva
                  7
               ;
            
            
               c)az (EU) 2018/858 rendelet 28. cikke (1) bekezdésének b) pontjában említett vizsgálati jegyzőkönyv és/vagy vizsgálati eredménylap, a „TR” előtagból és az EU-típusbizonyítvány számából álló megjelöléssel ellátva
                  8
               ;
            
            
               d)az a), b) és c) pontban említett dokumentumoktól eltérő más dokumentumok, az „OTHER” előtagból és az EU-típusbizonyítvány számából álló megjelöléssel ellátva
                  9
               .
            
            
               
                     10
                  (3) Amennyiben az e cikk (2) bekezdésében említett feltöltések során több dokumentumot kell feltölteni, az e cikk (2) bekezdésének b), c) és d) pontjában meghatározott előtagokat 1-től induló sorszám követi.
            
            
               
                     11
                  (4) Amennyiben az (EU) 2018/858 rendelet 34. cikkében előírt felülvizsgálat során a dokumentumokat módosítják, az e cikk (2) bekezdésének a), b), c) és d) pontjában meghatározott megjelöléseket a Rev. megjelölés és egy 01-től induló, kétjegyű sorszám követi.
            
            
            
               4. cikk
            
            
               Az EU-típusjóváhagyások jegyzéke
            
            
            
               (1)
                     Amikor a tagállamok az ETAES használatával hozzáférhetővé teszik a nyilvánosság számára az EU-típusjóváhagyásoknak és a műszaki szolgálatoknak az (EU) 2018/858 rendelet 12. cikkének (4) bekezdésében említett jegyzékét, ezt szabványosított, kereshető formátumban teszik meg. A tagállamok naprakészen tartják ezeket a jegyzékeket.
            
            
               (2)
                     Az (1) bekezdésben említett jegyzékek a következő információkat tartalmazzák:
            
            
               a) az EU-típusbizonyítványt kiállító tagállam megkülönböztető száma, összhangban az (EU) 2020/683 végrehajtási rendelet IV. mellékletének 2.1. pontjával;
            
            
               b)az EU-típusbizonyítvány száma;
            
         
         
            
               c)az EU-típusjóváhagyás „granted” (megadott), „amended” (módosított), „refused” (elutasított) vagy „withdrawn” (visszavont) státusza;
            
            
               d) adott esetben a vizsgálatok elvégzéséért felelős műszaki szolgálat neve;
            
            
               e)az EU-típusbizonyítvány jóváhagyásának dátuma.
            
            
            
            
               (3)
                     Az EU-típusjóváhagyásoknak és a műszaki szolgálatoknak az (EU) 2018/858 rendelet 12. cikkének (4) bekezdésében említett jegyzéke közzétehető a Bizottság weboldalán.
            
            
            
            
               5. cikk
            
            
               Hatálybalépés és alkalmazás
            
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
            
               Kelt Brüsszelben, -án/-én. 2020.12.1.
            
            
               
                     a Bizottság részéről
               
               
                     elnök
                     Ursula VON DER LEYEN
               
               
            
         
         
            
                  
                     (1)
                  
                        HL L 151., 2018.6.14., 1. o. 
               
               
                  
                     (2)
                  
                        A Bizottság (EU) 2020/683 végrehajtási rendelete (2020. április 15.) az (EU) 2018/858 európai parlamenti és tanácsi rendeletnek a gépjárművek és pótkocsijaik, valamint az ilyen járművek rendszerei, alkotóelemei és önálló műszaki egységei jóváhagyására és piacfelügyeletére vonatkozó közigazgatási követelmények tekintetében történő végrehajtásáról (HL L 163., 2020.5.26., 1. o.).
               
               
                  
                     (3)
                  
                        Amennyiben az EU-típusjóváhagyást elutasították, és a jóváhagyó hatóság nem foglalt le EU-típusbizonyítvány-számot, a jóváhagyó hatóság az ETAES-en belül a NEWS lapot használja arra, hogy tájékoztassa a többi tagállam jóváhagyó hatóságait az elutasításról.
               
               
                  
                     (4)
                  
                        Lépésenkénti típusjóváhagyás esetében – melynek keretében a jóváhagyó hatóság összegyűjti az összes EU-típusbizonyítványt vagy ENSZ-típusbizonyítványt, majd az említett hatóság szerkeszti meg a végső egészjármű-típusbizonyítványt – a jóváhagyó hatóság azt írja be, hogy „not applicable” (nem alkalmazandó).
               
               
                  
                     (5)
                  
                        Példa: „CERT e1*2018/858*00001*00”.
               
               
                  
                     (6)
                  
                        Amennyiben az EU-típusjóváhagyást elutasították, és a jóváhagyó hatóság nem foglalt le EU-típusbizonyítvány-számot, a jóváhagyó hatóság az ETAES-en belül a NEWS fület használja arra, hogy tájékoztassa a többi tagállam jóváhagyó hatóságait az elutasításról.
               
               
                  
                     (7)
                  
                        Példa: „IF e4*2018/858*00004*02”.
               
               
                  
                     (8)
                  
                        Példa: „TR e24*2018/858*00001*00”.
               
               
                  
                     (9)
                  
                        Példa: „OTHER e1*2018/858*00001*00”.
               
               
                  
                     (10)
                  
                        Példa: „IF1 e9*2018/858*00001*00”, „IF2 e9*2018/858*00001*00” stb.
               
               
                  
                     (11)
                  
                        Példa: „CERT e5*2018/858*00001*00 Rev.01”.